Helander voitti miesten kilpailun vuoden 2017 Pihtiputaan Keihäskarnevaaleilla tuloksella 80,04 m ja ylitti samalla ensimmäistä kertaa urallaan 80 metriä. Bydgoszczin alle 23-vuotiaiden EM-kilpailuissa 2017 hän sijoittui seitsemänneksi tuloksella 74,46. Seinäjoen Kalevan kisoissa 2017 Helander voitti hopeaa ennätystään sivuavalla tuloksella 80,04 metriä. Elokuussa 2017 hän paransi ennätystään tulokseen 80,25 m 22-vuotiaiden SM-kilpailuissa Kauhavalla.